Il-każ seħħ ilbieraħ filgħaxija fi Triq l-Imgiered Sewwieq ta' mutur jinsab fil-periklu tal-mewt wara inċident fi Triq l-Imgiered f'Ħal Luqa. Il-każ seħħ ilbieraħ filgħaxija għall-ħabta tat-tmienja u għaxra meta r-raġel instab bil-mutur maqlub fuqu. Fuq il-post issejħet ambulanza li ħadet lir-raġel l-Isptar fejn ġie ċċertifikat li qed isofri minn ġrieħi serji. Bil-każ ġiet infurmata l-Maġistrat tal-Għassa li fetħet inkjesta.